Dobroslav Chrobák
Drak sa vracia
Literárny druh: epika
Literárny žáner: novela (rozprávka)
Literárne obdobie: medzivojnová lit.
Kompozícia: 12 kapitol + epilóg
Téma: kniha sa nesmie súdiť podľa obalu; ľudia by nemali byť odsudzovanými, kvôli predsudkom. Človeka treba spoznať a nie všetko čo je iné je zlé.
Hlavné postavy:
Drak (Martin Madlušovie)
Ako dieťa ho našiel starý hrnčiar a vyučil ho. Dedina o ňom zistila, až keď starec potreboval doprovod, kvôli vypovedajúcim očiam. Starec sa zabil pádom do jamy a našiel ho Martin, dedina ale neskôr tvrdila, že svojho majstra sám zabil. Eve, ktorá do neho bola zaľúbená, urobil dieťa.  Dedinčania ho obviňovali zo všetkého, zlého počasia, z chorôb, nešťastia... Neskôr, keď ho dedinčania zranili Eva pri ňom ostala a ošetrila ho, na druhý deň však bez rozlúčenia zmizol. Či vedel o dieťati v novele spomenuté nie je.
Eva
Pekná mladá žena, vydatá za Šimona. Šimon si ju vzal aj napriek tomu, že ho nemilovala a mala dieťa s iným. Bola verejne potupená a pri sobáši nemohla mať partu (ozdoba na hlave) na znak toho, že nie je čistá. Nevedela sa preniesť cez lásku k Drakovi a cez to, že ju opustil. Stále na neho myslela a čakala na to, že sa jedného dňa k nej vráti, napriek tomu, že on k nej pravdepodobne nič necítil. Celý príbeh je v podstate i nej aj keď tam väčšinu času nie je.
Šimon Jariabok
Svoju ženu miluje aj napriek tomu, že ona neho nie. Ich manželstvo nie je dobré, jediný rozhovor, ktorý spolu majú je ten, keď jej povie akú prácu treba vykonať na ďalší deň (tá scéna bola tak strašne opisovaná, že som si myslela, že ona sa ho bojí, pretože ju bije), každý má vlastnú posteľ. Keď sa drak vráti, je zmierený s tým, že ho Eva opustí a nemá v pláne vyvolať konflikt s Drakom do ktorého ho celá dedina núti – nemá za čo sa mstiť. Nakoniec Drakovi ale aj tak nedôveruje. 


Dej:
Príbeh začína opisom peknej ženy a ako je jej život na dedine jednotvárny rovnako ako opis jej práce a činností, ktoré práve vykonáva. Jednotvárnosť vyruší jedine zvuk poplašného zvona ale ukáže sa ako falošný. So Šimonom je nešťastná a vie, že keď príde domov neprehovoria ani slovo, len jej pred spánkom nadelí úlohu na ďalší deň. Tentokrát ale jeho slová zneli: „Vrátil sa.“
Po dedine sa rýchlo rozkríklo, že sa Drak vrátil. Ženy sa o tom veľmi rady rozprávali pred Evou aby videli jej reakciu ale ona za ním nešla. Chlapi taktiež zazerajú na Šima, pretože situáciu ignoruje. Nikto nedostal drámu, po ktorej všetci neskonale túžili. 
Začínajú sa horúčavy a poverčivý občania to pripisujú návratu drakovej kliatby. Začínajú horieť lesy a pastier nevie ako doviesť naspäť dobytok z paše, je z toho tak psychicky na dne, že sa k nemu odmieta vôbec vrátiť. Riešenie nakoniec nájde Drak, vraj pozná inú cestu kadiaľ by dobytok prešiel. Pýta si ale na cestu pomocníka. Richtár mu dá týždeň, ak sa nevráti aj s dobytkom, podpáli mu chalupu a na pomoc mu dal Šimona. Obaja muži si uvedomovali prečo.
Príroda počas ich cesty bola detailne opísaná rovnako ako ich mlčanlivosť. Zjavil sa im dvojramenný kríž ako symbol alebo varovanie, Šimon taktiež cíti úctu k pohľadu na Kriváň. 
Šimon po sekundovom zaváhaní zachráni Draka pred padajúcou skalou počas zlezú do doliny. V nej bol dobytok, vychudnutý špinavý, chorľavý, hladní strážni psi sa po ich príchode konečne zbavili náhubkov.
Drak pozná okolie a ľudí, počas toho ako sa dobytok pásol na teraz už čerstvej tráve zohnal jedlo a občerstvenie. Keď Drak podreže barančeka Šimon sa zháči nad jeho chladnosťou, ale potom si uvedomí, že je zaujatý a musí pochváliť jeho precíznosť. Napriek tomu všetkému spolu nekomunikujú.
Počas dažďov sa Šimon rozhodol Eve vystrúhať kúdeľ a vyrezal na neho hada. Z hrôzou si všimol, že drakova jazva po zranení, kvôli ktorému odišiel, sa podobá na daného hada. Drak pošle naspäť do dediny chlapca, nech odkáže, že dobytok majú ale nie je možné aby sa do týždňa vrátili, nech mu nezapaľujú chalupu. Medzi tým stále niekam vyparuje a Šimonovi to príde podozrivé.
Po dažďoch ide Drak popredu a stretá sa s Poliakmi, ktorých pozná. Šimon nepochopí situáciu a myslí si, že im dobytok predal. Šimon napadne Draka, Poliaci mu chcú v bitke pomôcť ale Drak im nedovolí. Šimona musí nakoniec udrieť aby ho prinútil prestať útočiť.
Šimon sa preberie a vidí Draka piť pri vatre s ľuďmi a veseliť sa s dievčaťom. Poberie sa teda domov. S pocitom, že ho Drak dobehol mu podpáli slamu ma streche. Necíti sa ako víťaz, prišiel bez dobytku a za to čo vykonal sa hanbí. Jeho jediná útecha je len, že Drak s až viac nevráti.
Šimon všetko zreferoval Richtárovi a rozhodli sa, že po dobytok si pôjdu. Na obzore však vidieť čriedu. Drak priviedol dobytok naspäť, taktiež si priviedol aj koníka a dievku, s ktorou ho Šimon videl pri vatre. Drakovi povedia, že mu zhorela chalupa ale nemu dôjde, že mu je zapálil Šimon. Šimonovi odpúšťa, dáva mu kúdeľ, ktorú po ceste strúhal pre Evu ale zabudol ju. Šimon sa víta s Evou.
S epilógu chápeme, že celý príbeh bol hovorený starou mamou vnúčikovi. Sama Eva bola ona stará mať a spomínala na stretnutie s počerným chlapcom a na kúdeľ, ktorú jej muž vystrúhal počas cesty s čriedou. Končí slovami: „Mali sa radi a žili šťastne, kým nepomreli...“

  



